stanford-oval/wikipedia huggingface dataset:
Vladimir Stasov

Ilja Repin: Stasovin muotokuva
Vladimir Vasiljevitš Stasov (ven. Влади́мир Васи́льевич Ста́сов; 2. tammikuuta 1824 Pietari, Venäjän keisarikunta – 10. lokakuuta 1906 Pietari, vanhaa ajanlaskua), ven. Влади́мир Васи́льевич Ста́сов oli huomattava venäläinen taidehistorioitsija ja musiikkikriitikko. Hän oli myös Pietarin keisarillisen tiedeakatemian kunniajäsen.
Stasov julkaisi muun muassa Mihail Glinkan ja Modest Musorgskin elämäkerrat. Hän tutki myös venäläistä kansanrunoutta.
Hartvig Nissenin koulu

Hartvig Nissens skole, epävirallisesti Nissen, ennen vuotta 1963 tunnettu Nissenin tyttökouluna, on lukio Oslon kaupunginosa Frognerissa.
Koulu oli ensimmäinen tyttökoulu Norjassa ja sen perusti Hartvig Nissen vuonna 1849. Koulun katsotaan olevan yksi Oslon parhaista lukioista,lähde? ja vuonna 1919 koulussa perustettiin Norjan ensimmäinen oppilaskunta.
Norjan prinsessat Ragnhild ja Astrid ovat käyneet Hartvig Nissenin koulun. Norjalainen draamasarja Skam on pääosin kuvattu siellä.
Galleria

Bernhard Pauss oli rehtori koulussa vuodesta 1872 kuolemaansa vuonna 1907.
Henriette Pauss, koulun ensimmäinen opettaja, 1885–1909, oli naimisissa koulun rehtorin Bernhard Paussin kanssa.
Taru Mäntynen

Taru Mäntynen (oik. Mäntynen-Laita, s. 29. lokakuuta 1944) on suomalainen kuvanveistäjä, jonka suunnittelema Siskotyttö on Kuopion kauppatorilla.
Toimittaja Seppo Tikkanen on pitänyt Taru Mäntystä modernin pronssivalun tiennäyttäjänä.
Professori Jussi Mäntynen on hänen isoisänsä. ja taidemaalari Olavi Mäntynen hänen setänsä. Taiteilijasuku on pitänyt myös yhteisnäyttelyjä.
Mäntyselle myönnettiin valtion taiteilijaeläke vuonna 2007.
Teoksia

Oma tahto, Julkulan sairaala Kuopiossa, 1979
Siskotyttö, Kuopion kauppatorilla, 1984
Syli, Puijonlaakson palvelukeskus Kuopiossa, 1987
Kuin ruoho, Kuopion Iso hautausmaa, 1988
Joutsentukat, Leppävirran kunnantalo, 1989
Meijerin historiaa, Kuopion Kauppakatu, 1991
Sievin poika, Sievin kunnantalo, 1998.
Valtiopäivämiesten muistomerkki, Kuopion Talouskoulu, 2001
Kuvia julkisista teoksista

Oma tahto, 1979, Kuopio.
Irtaantuminen, 1982, Varkaus.
Siskotyttö, 1984, Kuopio.
Kirja­siepot, 1986, Varkaus.
Liikettä, 1986, Varkaus.
Syli, 1987, Kuopio.
Kuin ruoho, 1988, Kuopio.
Joutsen­kukat, 1989, Leppävirta.
Laivanrakentajamuistomerkki, 1989, Varkaus
Viisahampi vieressäsi, kirjailijapatsas, 1993, Hartola.
Sievin poika, 1998, Sievi.
Valtio­päivä­miesten muisto­merkki, 2001, Kuopio.
He olivat ylös­nousemuksen lapsia, 2003, Varkaus.
Oi neito­perho, 2008, Kerava.
Kalevi Hämäläisen patsas, 2010, Juva
Aiheesta muualla

Taru Mäntynen; Kuvataiteilijamatrikkeli
Taru Mäntynen; Kalevalaseura (Arkistoitu – Internet Archive)
Manninen, Mari: Harva tietää kuka on Taru Mäntynen. ET-lehti / Me Naiset, 1.8.2019.  Sanoma. Artikkelin verkkoversio. Viitattu 3.8.2019. (Archive.org)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Suomi (KANTO) 
Taiteenala:  RKD Artists 
Henkilöt:  Uppslagsverket Finland
Hinode (avaruusluotain)

| Hinode |
| --- | --- |

Organisaatio:  Japanin avaruusjärjestö
Tehtävätyyppi:  Auringon kiertolaisluotain
Kohde:  Aurinko
Laukaisu:  22. syyskuuta 2006, klo 21:36 UTC Uchinoura Avaruuskeskus
Laukaisualus:  M-V-7-raketti
Massa:  700 kg
Teho:  1000 wattia
Hinode (jap. ひので), tunnettu ennen Solar-B:nä, on Japanin avaruusjärjestön aurinko-avaruuslento Yhdysvaltojen ja Yhdistyneen kuningaskunnan kanssa. Se laukaistiin M-V-7-raketin viimeisellä lennolla syyskuun 22, 2006 21:36 UTC. Luotaimen tarkoituksena on tutkia Auringon magneettikenttää sekä Auringonpurkauksia.  Luotain kiertää noin 600 kilometrin etäisyydellä Aurinkoa.
Psykedeeliterapia

Psykedeeliterapia viittaa sellaisiin terapian muotoihin, joiden etenemistä avustetaan jollain psykedeelisellä aineella. Yleisimmin käytettyjä ovat serotoniinijärjestelmän kautta vaikuttavat aineet kuten LSD, psilosybiini ja MDMA. "Mieltä ilmentävää" tarkoittavan psykedeeli-termin käyttäminen tässä yhteydessä hallusinogeeni-termin sijaan painottaa että näitä aineita terapian osana hyödyntävät psykiatrit luottavat psykedeelien tuottaman, psyykeä luotaavan tilan terapeuttiseen hyötyyn. Psykedeelisen terapian puolestapuhujat uskovat psykedeelien tehostavan potilaan omia psykoanalyyttisia kykyjä, helpottaen tavanomaisessa psykoterapiassa etenemistä. Joidenkin potentiaalisten hoitojen osalta tunnetaan myös taudinkuvaan liittyviä farmakologisia vaikutuksia.
Historia

Brittiläinen Ronald Sandison avasi vuonna 1955 ensimmäisen LSD-terapiaklinikan, jossa hän käytti LSD:tä psykoterapian apuna. LSD-terapiaa oli kahdenlaista: psykedeeliterapiassa potilaalle annettiin psykoterapian yhteydessä suuri LSD-annos, ja psykolyyttisessä terapiassa hänelle annettiin psykoanalyysin yhteydessä pieniä annoksia, joita kasvatettiin pikku hiljaa. Sandisonin mukaan LSD tehosti psykoterapiaa tuomalla potilaan alitajunnan ja unohtuneet muistot esiin.
Useissa Suomen sairaaloissa tehtiin 1960-luvulla laajoja LSD-kokeita. Vaasan Huutoniemen sairaalassa LSD-kokeisiin osallistui psykologeja, lääkäreitä, sairaanhoitajia ja mielenterveyshoitajia, jotka olivat kaikki vapaaehtoisia. Suomessa suunniteltiin 1960-luvulla Hesperian sairaalassa LSD-hoitoja psykoterapiaa lyhentämään pyrkivänä menetelmänä mutta ajatuksesta luovuttiin liian vaarallisena. Muutamat tutkijat maailmalla jatkoivat psykedeelien hyödyntämistä terapiassa ilman virallista hyväksyntää. 1980-luvun jälkeen aiheesta on vähitellen uskallettu alkaa puhua ääneen tiedeyhteisössä.
Psykedeelien terapeuttisten vaikutusten tutkiminen oli 1950- ja 1960-luvuilla valtion rahoittamaa. 1960-luvun vastakulttuuriin oleellisesti kuuluneen psykedeelien huumekäytön seurauksena psykedeelit kiellettiin lailla ja psykedeelien tieteellinen tutkimus tuli käytännössä mahdottomaksi. Tämä johti myös LSD:n ja Delysid-lääkkeen maineen menemiseen.
1970-luvulle mennessä tutkimus ja rahoitus olivat lakanneet.
1990-luvulla ketamiinin huomattiin parantavan vakavan masennuksen. Tämä tuli ilmi lääkkeen sivuvaikutuksena.
2020-luvulle tultaessa psykedeelihoitoja alkoi taas tutkia uusi sukupolvi, jolla ei ollut menneisyyden rasitteita ja kiihkoa taustalla. LSD ei enää kuitenkaan ole tutkijoiden mielenkiinnon kohteena yhtä merkittävässä määrin, vaan psilosybiini kiinnostaa tutkijoita nykyään enemmän. Tämä johtuu sen lyhyemmästä vaikutusajasta, jonka vuoksi se soveltuu paremmin hoitokäyttöön. Myös LSD:n maine on vaikuttanut asiaan. Tulevaisuudessa hoitoaineena saattaa olla jokin psilosybiiniä kevyemmin vaikuttava aine.
Useat psykedeelilääkkeitä kehittävät yritykset ovat jo listautuneet pörssiin, sillä psykedeelilääkkeistä voi tulla tulevaisuudessa laillista liiketoimintaa.
Tutkimus > Tutkimuskohteet

Psykedeelien terapiakäyttö on vasta tutkimusvaiheessa mutta tutkimusta on tehty 1950-luvulta lähtien jolloin psykedeelit nousivat laajempaan tiedeyhteisön tietoisuuteen. Myönteisiä tuloksia on saatu seuraavissa hoitotilanteissa sellaisillakin potilailla, joille ei ole ollut apua muista hoitokeinoista:
alkoholismi ja päihderiippuvuus
autistien sosiaalisten tilanteiden pelko
kuolemansairaiden kivun ja ahdistuksen lievitys ja saattohoito
masennus
migreeni ja sarjoittainen päänsärky
pakko-oireinen häiriö
traumaperäinen stressihäiriö ja ahdistus
syömishäiriöt
Tutkimus > Rahoitus

Tällä hetkellä tutkimus on enimmäkseen yksityisrahoitteista. Toistaiseksi vain Norjan ja Ison-Britannian valtiot ovat tukeneet uutta tutkimusta. Lääkeyhtiöt eivät ole innostuneet psykedeelitutkimuksen rahoittamisesta. Syyksi on esitetty ainakin sitä, etteivät psykedeelit tarjoa suurta mahdollisuutta rahalliseen hyötyyn koska niitä saatetaan terapian aikana käyttää vain muutamia kertoja, ja koska ne eivät ole patentoitavissa. Psykedeeliterapiatutkimuksen merkittävimpiä rahoittajia ovat englantilainen Beckley Foundation ja yhdysvaltalaiset Heffter Research Institute ja Multidisciplinary Association for Psychedelic Studies (MAPS) -yhdistykset.
Tutkimus > Tutkimushankkeet Pohjois-Amerikassa

Johns Hopkinsin yliopistossa toimii psilosybiinin käyttöön keskittynyt tutkimusryhmä, joka on tutkinut hoidon käyttöä vakavaan masennukseen ja kuolemansairaisiin syöpäpotilaisiin. Johns Hopkinsin yliopiston psykedeeliterapiatutkimuksessa potilaille annettiin kaksi annosta psilosybiinisieniä. Psykedeelihoitojen välissä oli kahden viikon aikaväli. Yksi hoitokerta kesti noin viisi tuntia. Hoidon aikana oli läsnä kaksi kliinistä valvojaa, jotka antoivat potilaalle opastusta ja henkistä tukea. Potilaat makasivat hoidon ajan sohvalla pitäen silmien päällä suojaa sekä kuunnellen samalla musiikkia.
Useat yritykset ovat tehneet kliinisiä kokeita Pohjois-Amerikassa psykedeelien käytössä mielenterveyden hoitoon. Yritykset ovat saaneet luvan Yhdysvaltain elintarvike- ja lääkevirastolta.
Tutkimus > Tutkimus Suomessa ja Pohjoismaissa

Vuoden 2020 syksyllä käynnistyi Karoliinisessa instituuttissa tutkimus psilosybiinien käytöstä vakavan masennuksen hoidossa. Tutkimuksessa potilaat saavat yhden annoksen synteettistä psilosybiiniä tai lumelääkettä, sekä viisi viikkoa terapiatukea. Hankkeen päätutkija Johan Lundberg on aikaisemmin tutkinut ketamiinin käyttöä masennuksen hoitoon. Tutkimusta rahoitti ruotsalaiset säätiöt.
Suomessa toimii Psykedeelitutkimusyhdistys, joka edistää psykedeeleihin liittyvää tutkimusta ja tutkimukseen perustuvan tiedon saatavuutta. Yhdistyksessä toimii noin 50 tutkijaa ja opiskelijaa. Lisäksi Suomeen perustettiin vuonna 2018 Psykedeelisen sivistyksen liitto, joka pyrkii tuomaan esille psykedeelisten aineiden hyötyjä ja haittoja.
Hoitomuotona erilaisissa sairauksissa > Vakava masennus

Psilosybiinin on todettu auttavan vakavasta masennuksesta kärsiviä. Johns Hopkinsin yliopistossa tehdyssä tutkimuksessa vakavasti masentuneille annettiin kaksi annosta psykedeelisiä sieniä sekä sen tukena psykoterapiaa. Tutkimuksessa masentuneilla havaittiin nopeita ja suuria parannuksia sairauden tilassa. Neljä viikkoa tutkimuksesta puolet osallistujista ei ollut masentunut uudelleen.
Tutkimuksissa psilosybiinihoito auttoi vakavaksesta masentuneita kärsiviä neljä kertaa tehokkaammin kuin markkinoilla olevat masennuslääkkeet. Osallistujien keskimääräinen masennusta mittaava Hamilton Depression Rating Scale arvo oli 23 (keskivaikean masennuksen yläraja) ennen tutkimuksen alkua. Kun potilaille tehtiin sama testi viikko ja neljä viikkoa tutkimuksen päättymisen jälkeen, oli osallistujien arvo keskimäärin 8 (lievä masennus). Arvo 7 ja sitä alhaisempi tulos tarkoittaa, ettei potilaalla ole masenusta.
Tutkimuksessa 54% osallistujista ei ollut masentuneita enää neljä viikkoa tutkimuksen päättymisen jälkeen. Osallistujista 71%:n vointi parani tutkimuksen jälkeen.
Hoitomuotona erilaisissa sairauksissa > Syöpäpotilaat

Psykedeeliterapia on tutkimuksissa vähentänyt merkittävästi kuoleman vaarassa olevien syöpäpotilaiden eksistentiaalista ahdistusta ja masennusta.
Käytetyt aineet > LSD

LSD patentoitiin vuonna 1947 ja sitä myytiin Delysid-nimisenä lääkkeenä. Ainetta markkinoitiin "sielun lääkkeenä". 1950- ja 1960-luvuilla LSD:llä tehtiin useita tutkimuksia.
Ei ole selvää, johtuuko LSD:n hyödyt sen ahdistusta vähentävästä vaikutuksesta vai psykedeelisistä kokemuksista.
LSD on luokiteltu Suomessa tällä hetkellä erittäin vaaralliseksi huumausaineeksi.
Käytetyt aineet > Psilosybiini ja taikasienet

Psilosybiiniä sisältävät Psilosybiinisieniä kutsutaan taikasieniksi. Ne aiheuttavat hallusinaatioita näkö- ja kuuloaistiin. Ne myös aiheuttavat merkittäviä muutoksia henkilön tajuntaan muutamia tunteja annoksen ottamisen jälkeen. Psilosybiinillä on LSD:tä hiukan lyhyempi vaikutusaika.
Kymmenet startup-yritykset ja tutkimuslaboratoriot kehittelevät parhaillaan psilosybiinivalmisteita, joita voitaisi myydä lääkkeenä. Suomessa ja useissa maissa psilosybiinisienet on luokiteltu laittomiksi huumausaineiksi.
Käytetyt aineet > Ketamiini ja esketamiini

Riittävä määrä ketamiinia saa aikaan euforian tunnetta ja aistiharhoja. Äärimäisessä tapauksessa jopa hallusinaatiota. Se voi aiheuttaa riippuvuutta, jonka vuoksi Suomessa hoitojakso kestää enintään puoli vuotta. Ketamiinia annetaan vakavaan masennukseen 1-3 kertaa viikossa lyhyen hoitojakson ajan. Se on tehokkain ja nopein tunnettu masennuksen hoitomuoto.
Aine poistaa vakavaa masennusta tehokkaammin ja nopeammin, kuin mikään tunnettu toinen lääkeaine. Se poistaa kivun lamauttamatta hengitystä ja irrottaa mielen aistihavainnoista. Ketamiini toimii kaksi tai kolme kertaa tehokkaammin kuin perinteiset masennuslääkkeet. Se toimii puoleen potilaista, jotka eivät saa hyötyä tavallisista masennuslääkkeistä.
Yhdysvalloissa ketamiini on hyväksytty masennuksen hoitoon niille potilaille, jotka eivät saa apua muista lääkkeistä. Myös Suomessa ketamiinia käytetään vakavan masennuksen hoitoon, kun muut hoidot eivät auta. Ainetta annetaan suonensisäisesti tiputuksessa.
Ketamiinista on edelleenkehitetty nenäsuihkeena otettava esketamiini-lääke (tuotenimi Spravato). Lääkkeeseen kohdistuu paljon odotuksia, koska se on ensimmäinen uudentyyppinen lääke vuosikymmeniin. Janssen Pharmaceuticalsin kehittämä lääke maksaa kuukaudessa kuitenkin tuhansia dollareita. Lääke on hyväksytty Yhdysvalloissa käyttöön. Se otetaan itsenäisesti lääkärin vastaanotolla henkilökunnan valvonnan alaisena.
Ketamiinia käytetään myös ihmisten ja eläinten nukutusaineena. Dissosiatiivista nukutusainetta ketamiinia on tutkittu masennuksen ja päihderiippuvuuden hoidossa myönteisin tuloksin.
Käytetyt aineet > MDMA eli ekstaasi

MDMA tunnetaan paremmin nimellä ekstaasi. Aine voi toimia uudenlaisena tapana hoitaa mielenterveysongelmia.
MDMA on luokiteltu Suomessa tällä hetkellä erittäin vaaralliseksi huumausaineeksi.
Käytetyt aineet > Muut aineet

Myös kappa-opioidireseptorin agonistina toimivaa salvinoriini A:ta ja erittäin monialaisesti vaikuttavaa ibogaiinia on tutkittu masennuksen ja päihderiippuvuuden hoidossa myönteisin tuloksin. Myös karbogeenikaasua on käytetty psykedeeliterapiatutkimuksissa.
Aiheesta muualla

Hyödyllistä psykedeliaa Yle Puhe 11.9.2017.
Riku ja Tunna – Docventures: Psyyke (Arkistoitu – Internet Archive) Yle Puhe 30.10.2013.
Perttu Häkkinen: Hippien syy (Arkistoitu – Internet Archive) Yle Puhe 1.10.2013.
Psykedeeliuutiset Psykedeelien tieteellistä tutkimusta käsitteleviä uutisia suomeksi käännettynä.
Miten psykedeeleistä puhutaan? kirjakauppa Tiedostamossa 20.7.2012 pidetty paneelikeskustelu.
Psykedeelitutkimus maailmalla
Multidisciplinary Association for Psychedelic Studies -järjestön luentotallenteita
Tallenteita kerran vuodessa järjestettävistä Horizons -konferensseista
Mieli ojennukseen psykedelialla Hämeen Sanomat 7.5.2010
YouTube – Mainstreaming Psychedelics: From FDA to Harvard to Burning Man. MAPS järjestön toiminnanjohtaja tohtori Rick Doblinin luento MAPSin toiminnasta.
Medical Possibilities for Psychedelic Drugs, U.S. Food and Drug Administration, FDA Consumer magazine, syyskuu 1995
Ilmaisia e-kirjoja Multidisciplinary Association for Psychedelic Studies yhdistyksen tietokannassa.
Human hallucinogen research: guidelines for safety pdf-tiedostona (Arkistoitu – Internet Archive)
Psychedelic Psychotherapy: The Ethics of Medicine for the Soul pdf-tiedostona
The History of Psychedelic Therapy with the Dying
Psykedeeliset huumeet ovat palaamassa hoitokäyttöön Image 6.4.2015.
Psykedeelitutkimusyhdistys ry
Eero Saarinen (koripallovalmentaja)

| Eero Saarinen> Henkilötiedot |
| --- | --- |
Koko nimi:  Eero Saarinen
Syntynyt: 28. huhtikuuta 1947 Pori
Kuollut: 2025 (77 vuotta)
Kansalaisuus:   Suomi
Koripalloilija
Pituus:  178 cm
Pelaajaura
Seurajoukkueet
1964–1965 1969–1970 1971–1972:   Porin Veto  Tampereen Pyrintö  Karhun Pojat
Valmennusura
1974-2005:  KaPo ToPo HNMKY Pantterit Turun NMKY Piiloset KTP  Suomi  Suomi (naiset) Suomen A- ja B-tytöt
Eero Saarinen (28. huhtikuuta 1947 – 2025) oli suomalainen koripallovalmentaja ja koripalloilija.
Saarisen kasvattajaseura oli Porin Veto, jossa hän aloitti pääsarjauransa kaudella 1964–1965. Vuonna 1967 hän voitti Porin suomalaisen yhteislyseon joukkueessa arvostetun Oppikoulucupin. Saarinen esiintyi SM-sarjassa myös Tampereen Pyrinnön ja Karhun Poikien riveissä. Yhteensä hän pelasi kolmen kauden aikana 38 ottelua, tehden niissä 53 pistettä. Vuonna 1969 Saarinen voitti Pyrinnössä Suomen cupin.
Valmentajana Saarinen aloitti vuonna 1974 Karhun Poikien naisjoukkueen ja A-tyttöjen parissa. Pääsarjatasolla hän valmensi muun muassa Torpan Poikia, Helsingin NMKY:tä, TuNMKY:tä sekä Kotkan Työväen Palloilijoita. Pääsarjaotteluita Saarisella oli valmentajana yli 500.
Suomen naisten koripallomaajoukkuetta Saarinen valmensi vuosina 1974–1981 ja miesten A-maajoukkuetta 1984–1991. Naisten maajoukkue selvisi hänen alaisuudessaan EM-kisoihin vuosina 1980 ja 1981. Saarinen toimi myös Espoon Hongan toimitusjohtajana sekä Suomen Ammattivalmentajat SAVAL ry:n toiminnanjohtajana.
Vuonna 2023 hänet valittiin Suomen valmentajien kunniagalleriaan.
Saavutukset valmentajana

Suomen mestaruus: 1981 ToPo, 1984 ja 1985 HNMKY
Suomen cupin voitto: 1980 ToPo, 1991 Pantterit, 1999 Piiloset, 2003 ja 2004 KTP
Naisten Suomen cupin voitto: 1976 ja 1980 KaPo
Christophe Galtier

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 28. elokuuta 1966 (ikä 58)
Syntymäpaikka: Marseille, Bouches-du-Rhône, Ranska
Pelipaikka: puolustaja
Pituus: 176 cm
Seura
Seura:  Al-Duhail
Tehtävä: päävalmentaja
Seurat
| Vuodet | Seura | O | (M) |
| 1985–1987 |  Olympique Marseille | 52 | (0) |
| 1987–1990 |  Lille OSC | 93 | (0) |
| 1990–1993 |  Toulouse | 82 | (0) |
| 1993–1994 |  SCO Angers | 33 | (1) |
| 1994–1995 |  Nîmes | 21 | (0) |
| 1995–1997 |  Olympique Marseille | 62 | (0) |
| 1997–1998 |  Monza | 24 | (0) |
| 1998–1999 |  Liaoning |  |  |
Valmennusura
1999–2001:  Olympique Marseille (apuv.)
2001–2002:  Aris (apuv.)
2002–2004:  SC Bastia (apuv.)
2004:  Al Ain (apuv.)
2005:  Portsmouth (apuv.)
2006–2007:  FC Sochaux (apuv.)
2007–2008:  Olympique Lyon (apuv.)
2008–2009:  AS Saint-Étienne (apuv.)
2009–2017:  AS Saint-Étienne
2017–2021:  Lille OSC
2021–2022:  OGC Nice
2022–2023:  PSG
2023–:  Al-Duhail
 Seurajoukkueuran tilastot kattavat vain kansalliset sarjat.
Christophe Galtier (s. 28. elokuuta 1966) on ranskalainen jalkapallovalmentaja ja entinen puolustaja. Lokakuusta 2023 lähtien hän on toiminut Al-Duhailin päävalmentajana.
Ura pelaajana

Galtier aloitti peliuransa Olympique de Marseillessa 1985. Peliaika suurseurassa oli kuitenkin kortilla ja 1987 hän siirtyi Lilleen. Hän haki peliaikaa useista seuroista läpi 1990-luvun ja palasi takaisin Marseilleen tammikuussa 1995. Tälläkin kertaa pesti jäi pariin kauteen ja 1997 hän siirtyi italialaiseen AC Monzaan. Yhden Italian-kauden jälkeen hän jatkoi uraansa kiinalaisessa Liaoning Yuandongissa, jossa lopetti aktiiviuransa 33-vuotiaana 1999.
Maajoukkuetasolla Galtier ei koskaan pelannut Ranskan A-maajoukkueessa, mutta oli voittamassa Euroopan mestaruutta 1988 alle 21-vuotiaiden kisoissa.
Meriitit valmentajana > Päävalmentajana

Ranskan mestaruus: 2021, 2023
Meriitit valmentajana > Apuvalmentajana

Ranskan mestaruus: 2009 (apuv.)
Coupe de France: 2007 (apuv.)
Liigacup-mestaruus: 2013
Meriitit valmentajana > Henkilökohtaiset

UNFP:n vuoden valmentaja Ligue 1:ssä: 2013, 2019, 2021
The Daily Show

| The Daily Show with Trevor Noah> The Daily Show |
| --- | --- |

 Ohjelman logo
Tyyli:  komedia, satiiri, uutisparodia
Kestoaika:  22 min
Luoja(t):  Madeleine Smithberg Lizz Winstead
Pääosissa:  Juontaja  Craig Kilborn (1996–1998) Jon Stewart (1999–2015) Trevor Noah (2015–2022)
Alkuperämaa:   Yhdysvallat
Alkuperäiskieli:  englanti
Verkko:   Comedy Central  Paramount Network
Esitetty:  22. heinäkuuta 1996 – jatkuu edelleen
Tuotanto
Tuottaja(t):  Steve Bodow Trevor Noah
Ohjaaja(t):  Chuck O’Neil
Palkinnot
Voitetut:  Emmy Paras käsikirjoitus varietee-, musiikki- tai komediaohjelmassa (2001, 2003, 2004, 2005, 2006, 2009, 2011, 2012) Paras varietee-, musiikki- tai komediasarja (2003, 2004, 2005, 2006, 2007, 2008, 2009, 2010, 2011, 2012)
Aiheesta muualla
Virallinen sivusto
IMDb 
The Daily Show (tällä hetkellä The Daily Show with Trevor Noah) on amerikkalaisen Comedy Central -kanavan tuottama, Trevor Noahin juontama puolen tunnin satiirinen uutistelevisiosarja. Yhdysvaltalaisessa satiirissa käsitellään usein Yhdysvaltojen medioiden sekä poliitikkojen heikkoa ja tekopyhää maailman- ja todellisuudentajua sekä maan yleistä tilaa mutta ajoittain myös muun maailman tapahtumia.
Jakso koostuu tyypillisesti parista juontajan kertomasta ja mahdollisesti kirjeenvaihtajan raportoimasta jutusta, jonkun vieraan haastattelusta ja lopun Moment of Zen -videopätkästä.
Ohjelmaa lähetettiin ensimmäistä kertaa kesällä 1996, jolloin juontajana aloitti Craig Kilborn. Vuosina 1999-2015 juontajana toimi Jon Stewart. Kesällä 2013 John Oliver toimi sijaisjuontajana. Syksyllä 2015 juontajana aloitti Trevor Noah, joka ilmoitti lopettavansa syksyllä 2022.
Ohjelman entisiä esiintyjiä ovat muun muassa Steve Carell, Stephen Colbert, Larry Wilmore ja John Oliver. Daily Show’n aiempien esiintyjien ohjelmista Stephen Colbertin The Colbert Report (2005–2014) ja Larry Wilmoren The Nightly Show with Larry Wilmore (2015–) ovat jossain määrin suoria spin-offeja ja Comedy Centralin ohjelmia. Myös John Oliverin Last Week Tonight with John Oliver on jossain määrin spin-off vaikkakin se on HBO:n ohjelma.
Vaikutuksia

Ohjelma nousi suosituksi etenkin Yhdysvaltain vuosien 2000 ja 2004 vaalien aikana. Daily Show’ta katsovat etenkin nuoret aikuiset. Tutkimusten mukaan ohjelman katsojat ovat keskimäärin paremmin perillä maailman tapahtumista kuin tiettyjä vakaviksi tarkoitettuja yhdysvaltalaisia uutislähteitä seuraavat. Yhdysvalloissa onkin herännyt keskustelua ohjelman merkityksestä nuorten poliittisen osallistumiseen ja äänestysaktiivisuuteen. Joidenkin mukaan ohjelma edistää yhteiskunnallista osallistumista, kun taas toisten mukaan se aiheuttaa apatiaa nuorison keskuudessa.
Muuta

Vuonna 2015 Jon Stewartin tilalle ohjelman juontajaksi tuli Trevor Noah, joka ilmoitti jättävänsä työn seitsemän vuoden jälkeen loppuvuodesta 2022.
Canal+ esitti The Daily Show’ta Suomessa vuoden 2007 tammikuuhun asti. CNN International esittää viikoittaista versiota nimeltä The Daily Show – Global Edition, joka koostuu viikon parhaista paloista.
Aiheesta muualla

Wikimedia Commonsissa on kuvia tai muita tiedostoja aiheesta .
Ohjelman virallinen kotisivu (englanniksi)